На основу члана 8. став 3. Закона о испитивању, жигосању и обележавању оружја, направа и муниције („Службени гласник РС”, број 87/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

о измени и допуни Уредбе о ценама услуга које врши Агенција за испитивање,

жигосање и обележавање оружја, направа и муниције

Члан 1.

У Уредби о ценама услуга које врши Агенција за испитивање, жигосање и обележавање оружја, направа и муниције („Службени гласник РС”, број 96/21), члан 14. мења се и гласи:

„Члан 14.

Цена услуге умањује се за 10% ако, приликом испитивања оружја, муницију за испитивање обезбеди произвођач и за додатних 20% ако се испитивање и жигосање врши у погонима произвођача, уз коришћење објеката и опреме и ангажовање особља произвођача.”

Члан 2.

У члану 15. после тачке 3) тачка се замењује тачком и запетом и додаје се тачка 4) која гласи:

„4) 30.000 комада…………………….цена услуга умањује се 30%.”

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-12962/2025

У Београду, 27. новембра 2025. године

В Л А Д А

|  |  |
| --- | --- |
|  | ПРЕДСЕДНИК  проф. др Ђуро Мацут |